Darba waħda kien hemm teatru u dat-teatru kien (u għadu) f'Tas-Sliema. U ma' dat-teatru seħħet speċi ta' "love at first sight"... mill-ewwel nibtitli mħabba għal dan is-sit storiku u artistiku! Għalkemm kont smajt kemm-il darba bih qabel żortu l-ewwel darba xi xhur ilu. Kien Kit Azzoppardi li laqqagħni ma' James Spiteri għall-ewwel darba; responsabbli mit-Teatru Salesjan. Meta tgħid James u t-Teatru qisek qed tgħid id-di u d-do; persuna ddedikata għal teatru bħal dan naħseb illi qatt ma rajt. Ftit taż-żmien wara bdejna l-proġett 'Inħarrfu l-Ħrejjef' b'kollaborazzjoni bejn l- Għaqda tal-Malti , il- Juniors Salesjani u t- Teatru Salesjan . Lanqas naf x'naqbad ngħid u minn fejn naqbad nibda (u din taf tinstema' bħala l-ikbar żinnata tas-sena). Kienet esperjenza sabiħa ħafna! Dan kien l-ewwel kors ta' kitba kreattiva għat-tfal u ż-żgħażagħ li kkordinajt flimkien ma' Kit. Kien jinvolvi sigħat twal ta' ppjanar laqgħat ħolqien ta' riżorsi kliem/logħob bil-kliem editjar ħasil tal-art qtugħ ta' ħut u fjuri mill-kartonċin kafejiet (jew din diġà ktibtha?) nuqqas ta' rqad... PS. L-aħħar erbgħa/ħamsa ktibthom waqt jien imqajma tassew... u veru għamilniehom, mhux fil-ħolm biss. Imma fl-aħħar mill-aħħar kien ta' sodisfazzjoni kbir. Meta nistaqsi lili nnifsi 'kieku kelli mmur lura nerġa' nagħmel dak li għamilt?' u t-tweġiba tkun 'iva żgur' nintebaħ li nkun għamilt xi ħaġa tajba... anzi f'dal-każ, tal-ġenn! Artiklu li deher fir-rivista Mużajk (21.07.13) It-tbissim u l-kummenti tat-tfal, sa kważi anke dmugħ (u m'iniex qed neseġera) għamlulna kuraġġ kbir u wassluna biex nirrealizzaw kemm fl-aħħar mill-aħħar konna għamilna xi ħaġa tajba. M'iniex se ntawwal wisq għaliex il-proċess kollu ddokumentajnieh fil-blogg tal-proġett li nħeġġiġkom iżżuruh! Inħarrfu l-ħrejjef Sadanittant, għandkom xi ftit ritratti... Mill-ftit li tajniehom; tawna ĦAFNA lura... ... u mhux iċ-ċkejknin biss. rashom fuq għonqhom għalkemm kultant kont neħodhielhom nisma' (mhux nissemma') kit, xi ftit jew wisq, spallti... jew spallejja? it-tbissim, ma nibdlu ma' xejn ħuti? ...jissarraf f'kemxejn bluha wkoll #ġmiel biss #lussu biss frott ħelu ta' ħafna sigħat għax iż-żmien isajru l-bajtar Grazzi lil kull min ta s-sehem tiegħu speċjalment lil dawk li għenu min-naħa tal-Għaqda (Michael u Doriana kienu magħna l-ħin kollu) u anke l-ħafna ħbieb li għamilna min-naħa tat-Teatru Salesjan u l-Juniors Salesjani. M'hawnx bħalkom! Sa ma nerġgħu nħarrfu; tinsewx tħarrfu lil uliedkom jew lit-tfal li tafu. L-istejjer jixegħlu fihom l-immaġinazzjoni. Jekk nixegħlu fihom il-fjammi minn meta jkunu żgħar... la jikbru jqabbdu ħġejjeġ kbar huma wkoll! Imrobbija f'raħal li fis-seklu 21 għad għandu x-xjuħ miġburin qaqoċċa fuq iz-zuntier u l-bejjiegħa jgħajtu f'nofs tat-triq. Pass 'il bogħod mill-pjazza, ir-raħal bħal donnu jinbidel, jieħu xejra oħra. Ix-xiħ bil-qmis iċċangjata u wiċċu mimli tikmix jinbidel f'salesman b'xagħru ġġeljat. Fil-qalba ta' dan kollu- jien prodott taż-żewġ estremi. Nofs ras, kultant. Kultant ras sħiħa. Kaxxa ġenn. Nofs kaxxa ġenn. In-nofs l-ieħor, mimli kuluri. Sploduti. Bla nifs. Jew bi ftit. Basta jservini biex nasal sat-tmiem. Ħajti mimlija daqs bajda. Anzi aktar. Ħafna aktar minn bajda. Għax dik nofsha kolesterol u n-nofs l-ieħor bla togħma. U ġejja mill-annimali. U jien ftit iktar minn veġetarjana. Spazjata...il-kelma fuq fommi. Kultant tiżloqli bla ma naf u kultant insibni naħseb u naħseb u naħseb biex insibha. Persuna tal-mija fil-mija. Kultant, kważi. Jew sew jew xejn. Mix-xejn, noħloq. Quddiem il-ħolqien, nixxejjen.
darba waħda kien hemm teatru